Järgnev saade on valminud tänu J.Meyeri teenistuspartnerite toele
Naised tõesti töötavad kõvasti ja neil on palju kohustusi,
mistõttu nad ka vajavad vahel pausi nö tavapärasest rutiinist.
Naistekonverentsile tulles lülid sa end täiesti kõigest muust välja
ja veedad aega vaid Jumalaga.
Samas ka lihtsalt mõnusalt aega veetes.
Usun, et midagi väga erilist võib sündida sellest,
kui naised omavahel kokku tulevad.
Täpsem info "Armasta elu" naistekonverentside kohta
Joyce'i kodulehelt joycemeyer.org/lovelife
"Tänage kõige eest..."
igas olukorras,
"....sest see on, mida Jumal teilt tahab Jeesuses Kristuses!"
IGAPÄEVAELU RÕÕMUD
Kui paljud teist palvetavad?
Kui paljud tahaks saada oma palvetele vastuseid?
Tahan rääkida pisut sellest,
kuidas sõnad, mida ütleme siis, kui me ei palveta...
Te juba teate, kuhu ma sihin, onju?
Kuidas sõnad, mida ütleme siis, kui me ei palveta,
mõjutavad meie palveid.
Mul on üks väike fraas, mida olen viimased aastad kasutanud:
"Palveta ja kuuluta."
Ära palveta oma lapse pääste eest,
kui lähed pärast õde Suusiga lõunale ja kuulutad talle,
kui väga sa kardad, et su laps jääbki narkosõltlaseks
ja läheb vangi.
Palveta ja kuuluta.
Jesaja 58:9
Kui osad teist oleks ette teadnud, et täna taas sõnade mõjust räägin,
oleks paljud teist mõelnud:
"Ma ei vaja seda ja ma ei lähe sellele konverentsile."
Kuid sa siiski vajad seda, nii nagu minagi.
Jumal tegeleb ka minu suusõnadega ühel sügavamal tasandil
ja ma olen sellega täie rauaga kaasas.
Olen selles vallas kõvasti arenenud, samal kaugel täiuslikkusest.
Enamus inimesi, kes räägivad palju, ei olegi täiuslikud.
Ja isegi teie, kes te vaiksemad olete...
Te ehk ei põruta kõike kõva häälega välja,
kuid te sees on see siiski olemas.
Te enda sees käib kõva dialoog, mis peab samuti muutuma.
Aamen?
Ma tahan muutuda!
Tahan muutuda paremaks selles vallas!
Ma olen liiga vana selleks, et oma aega raisata.
Ma tahan saavutada need võidud.
Kui mul 20 aastat tagasi kulus võidu saavutamiseks 5 aastat,
siis täna tahan selle saavutada juba 5 päevaga.
Ma ei taha, et need asjad jääks lohisema,
vaid et Jumal ilmutaks mulle mu sõnades peituvat väge,
nii et mul tekkiks austus ja aukartus Jumala ees
ja ma ei räägiks enam asju,
mis toovad kahju mulle või kellelegi teisele.
Ainult Jumal saab seda ilmutada meile.
Nii et kui sina tunned, et sa seda ei vaja,
jutlustan siiski, tehes seda iseendale, sest mina küll vajan.
Aamen?
Jesaja 58:9
Jesaja 58 on üks väga huvitav peatükk,
rääkides sellest, mis on Jumalale meelepärane
ja mis mitte.
See salm aga räägib konkreetselt vastatud palve ja sõnade seosest.
"Siis sa hüüad ja Issand vastab,
kisendad appi ja tema ütleb: Vaata, siin ma olen!”
Kui paljudele see meeldiks? Mulle küll meeldiks.
"Kui..."
Öelge kõik: "Kui."
"Kui sa oma keskelt eemaldad rõhumise ja ikke,
põlastava sõrmega näitamise nii rõhutute kui jumalakartlike suhtes
ja igasuguse vale, karmi, ebaõiglase ja nurjatu kõne."
Wau!
On üsnagi selge, et Jumal ütleb:
"Kui tahad, et vastaksin sulle, kui mind appi hüüad,
kui tahad oma palvetele kiireid vastuseid,
siis siin on midagi, mida tegema pead,
et muuta need palved efektiivsemaks."
Ma otsustasin möödunud aasta novembris-detsembris,
et tahan palvetada rohkem kui eales varem.
See ei tähenda kusagil tundide viisi põlvedel olemist,
vaid seda, et palun koheselt erinevate teemade pärast.
Jälgin ja palvetan,
näen midagi ja kohe palvetan.
Igasugu palveid.
Tänu -ja kiituspalveid.
Anumis -ja eestpalveid teiste eest.
Tahan näha neid palveid saamas vastatud.
Ma ei taha pühenduda millelegi, mis on kasutu ega kanna vilja,
raisates oma aega sellele.
Usun, vähemalt enda suhtes,
et Jumal tegeleb mu suusõnadega ühel sügavamal tasandil,
sest kui palvetan rohkem,
soovides kiiremaid ja paremaid vastuseid,
peab Ta mulle näitama ka medali teist külge.
Ja kuigi ma ei arva,
et mul oleks oma sõnadega enam suuri probleeme,
siis iga probleem on siiski piisavalt suur,
et seda alles hoida ja seda mitte tunnistada.
Nii et täna räägime väga praktilistest asjadest,
mida oma sõnade osas teha või mitte teha.
Räägime esmalt sellest, mida mitte teha.
Esimene asi, mille osas paluda Jumalalt märguannet
igakord, kui seda teeme...
See on hea koht, kust alustada:
"Jumal, igakord, kui ma seda teen, anna mulle palun märku sellest.
Sest kui Sa annad mulle märku ja aitad mind,
siis ma lõpetan selle tegemise."
Me ei saa ilma Jumala abita hakkama,
kuid kui Tema muudab meid teadlikuks
ja annab meile oma armu,
suudame me ka lõpetada vale asja tegemise.
Esimene asi on loobuda nurisemisest, torisemisest,
süüdlaste otsimisest ja virisemisest.
Ei mingit nurinat enam oma töö või ülemuse üle;
ei vana auto või tikutopsist maja üle,
või mis iganes muude asjade üle, mis sulle ei meeldi.
Abikaasa üle, kelle uskusid olevat Jumala kingitus
või laste üle, kelle saamise pärast nii väga palusid.
Ma ei väsi rääkimast iisraellastest,
kel kulus 40 aastat 11-päevase kõrbeteekonna läbimiseks
Kurb.
Üks suurimaid põhjusi selleks oli see, et nad ei lakanud kunagi nurisemast.
Kohtades, kus oleks pidanud tänama, nad nurisesid.
Kohtades, kus harjutada ja kuulutada välja Jumala tõotusi,
nad virisesid ja nurisesid.
Nad nurisesid Moosese üle,
nad nurisesid Jumala üle,
nad nurisesid ime kaudu saadud manna üle,
mis sadas alla taevast.
Olen kindel, et nad nurisesid isegi pilve ja tulesamba üle.
Nad nurisesid absoluutselt kõige üle.
Vaatame siinkohal kolme kirjakohta, et te ikka teaks, et ma räägin tõtt.
2 Moosese 15:24
Kas keegi teist ka eales nuriseb?
Olgu siinkohal öeldud, et naised on üliosavad nurisejad.
Ega mehi saa ka sellest välja jätta, aga naistel on see kohe eriti käpas.
Mõtlen tagasi sellele,
kuidas Jumal minuga väga tugevalt tegeles,
et muuta mind alistuvaks naiseks oma mehele.
See oli minu jaoks raske.
Kuna kogesin lapsepõlves kuritarvitamist,
olin tõotanud endale,
et mitte ükski mees ei saa mulle enam iial ütlema,
mida teha.
Olles tõotanud endale midagi sarnast väga pikka aega,
on päris raske alistuda ükskõik, millele,
kui sa selles osas ilmutust ei saa.
Mäletan aegu, kui Dave polnud minuga nõus
ja tahtis teha midagi muud kui mina tahtsin.
Ja siis ma näägutasin: "Jah, kallis, alati peab kõik käima sinu järgi."
Teie muidugi ei tee nii,
aga ma lihtsalt jagan, milline ma kunagi olin.
Või kui su ülemus palub sul midagi teha
ja sa isegi naeratad, aga samas mõtled:
"Igavene jobu! Muud ei tee, kui..."
Või mis veelgi hullem -
sa lähed nurisemisest sammu võrra kaugemale
ja hakkad lõunalauas klatšima.
Viid asja uuele tasemele, muutudes iga minutiga vihasemaks.
Mulle meeldib mu tänane sõnum.
Ma ei tea, kuidas on teiega, aga mulle see meeldib.
2 Moosese 15:24
"Ja rahvas nurises Moosesega, öeldes: Mida me joome?”"
2 Moosese 16:2
"Ja kogu Iisraeli laste kogudus nurises kõrbes
Moosese ja Aaroni vastu."
2 Moosese 17:3
Nad nurisesid läbi kogu 2 Moosese kuni 4 Moosese raamatu lõpuni välja.
Muudkui tiirutasid ja tiirutasid ümber ühe ja sama mäe.
Tead, mis? Seni, kuni nurised, jääd ka ühte kohta pidama.
Muide, leidsin ühes sõnaraamatust ühe super definitsiooni.
Kahju, et selle sõnaraamatu nime üles ei kirjutanud,
sest ma ei oska seda öelda teile,
kuid seal oli öeldud:
"Virisemine tähendab jääda paigale kogu ööks."
Ehk siis, nurise ja jää paigale, või kiida ja saa üles tõstetud.
Me võime käituda nagu iisraellased või nagu Jeesus.
Me võime tänada Jumalat isegi ristil olles.
Kui tundub, et valu on nii suur, et me enam ei talu seda,
siis sul on meelevald oma suusõnade üle.
Sul on meelevald oma sõnade üle
ja keegi ei saa sind sundida ütlema asju, mida sa ei taha.
Aamen?
Vaatate mind kuidagi liiga päranisilmi.
Filiplastele 2:14
Mulle meeldib see kirjakoht.
Vahel palun avada selle kirjakoha ja lugeda seda vaikselt.
Ei pea just ootama kaua, kuniks rahvas kihistama hakkab.
"Tehke kõik..."
Kõiki asju.
Oh aeg!
Ma ei saa nuriseda, kui kodu koristan.
Ma ei saa nuriseda, kui ummikus istun.
Ma ei saa nuriseda kõrgete hindade üle.
Ma ei saa nuriseda valitsuse üle.
Me võime palvetada valitsuse eest, võime rääkida tõtt, aga mitte nuriseda.
"Tehke kõik..."
Kui üdini aus olla, siis ma arvan,
et mul pole veel õnnestunud olla kogu terve päeva nurisemata.
Olen lihtsalt aus.
Jah, võib-olla ma pole otseselt kurtnud,
aga nurisenud...
Me räägime siin ühest täiesti teisest tasandist.
"Mul on nii külm! Mul on nii palav!"
Osad teist nurisesid täna siingi, kui ei saanud kohta, mida tahtsite.
Te nurisete prožektori üle, mis otse silma paistab,
aga samas saade ise teile meeldib.
Tahaksite te seda siis pimeda ruuduna ekraanil näha?
Teate, mis? Me oleme mugavusest sõltuvuses.
Meie ühiskond on absoluutselt sõltuvuses mugavusest!
Ma lähen Indiasse ja ilma liialdamata -
inimesed tulevad jalgsi päevi, et sellest konverentsist osa saada.
Nad istuvad kusagil õues oleval põllul
ja kuigi ma ei tea, kuidas nad nii suudavad,
siis nad istuvad seal terve päeva, ilma kordagi vetsus käimata.
Mõtlen vahel: "Ma ei tea, millised põied teil on,
aga ma vajan küll pausi."
Meil on nii palju
ja kui kurb see ka poleks,
me nuriseme sellest hoolimata ja selle pärast, mida meil veel pole.
Kuid see võib muutuda!
Kiirelt ja radikaalselt.
Ja sa võid otsustada juba täna õhtul:
"Mulle aitab! Tõmban liiva peale mõttelise piiri."
Ja kui seda tõsiselt mõtled, võid kutsuda Jumala appi ja öelda:
"Tahan, et võtaksid mu sõnad üle
ja annaksid mulle igakord märku,
kui ma Sulle oma sõnadega meelepärane pole.
Ära lase mul enam vanas vaimus jätkata,
sest ma ei taha enam jätkata nii."
Olen uurinud seda sõnade teemat nii et silm punnis peas
ja pean jätkuvalt uurima.
Dave'l pole üldse nii palju probleeme kui minul,
sest ta on vaiksem.
Ma ei liialda, kui ütlen,
et kogu selle aja, mis oleme abielus olnud,
olen ma ehk kuulnud teda 3 korda ütlemas,
et on keegi, kes talle ei meeldi.
Ma olin juba 50-aastane,
kuniks leidsin 3 inimest, kes mulle meeldisid.
Noh, vastandid tõmbuvad.
Kui paljudel on hea meel, et ma olen selle kadalipu läbi teinud,
et teil võiks minna paremini?
Loodetavasti on teil hea meel, et teil pole täiuslik piibliõpetaja,
kuna ma pole kohe kindlasti täiuslik.
Filiplastele 2:14
"Tehke kõik nurisemata ja vaidlemata, tõusmata Jumala vastu."
Mind kõnetas see "tõusmata Jumala vastu".
"Mis Jumala vastu? Ma ei nurisegi Jumala vastu!"
Kuid, üks hetk me ütleme:
"Jumal, usun, et Sul on kõik kontrolli all!"
ja järgmine hetk: "Aga mulle ei meeldi see lugu."
"Jumal, Sul on kogu tarkus ja Sa tead kõike, tehes kõik hästi,
aga ma vihkan seda olukorda siin!"
Nii et me suu räägib kui kahe poole pealt.
Kui me tõesti usume, et Jumalal on kontroll kõige üle
ja et Tal on hea plaan me elude suhtes;
kui me tõesti usume,
et kõik tuleb kasuks neile, kes Jumalat armastavad,
siis kui paljud teavad,
et me võime koguduses hõisata, plaksutada ja rõkata?
Kas tänane ülistus polnud mitte hea?
Taoline ülistus teeb igaühe meele rõõmsaks.
Ja jutlused... Need on teile ka abiks,
kuid teate mis?
Siit tuleb minna tagasi koju.
Bänd ei tule sinuga kaasa.
Mina ka mitte, sest mina lähen oma koju.
Ja kui hästi läheb, olen esmaspäeval jälle eetris,
et jagada teiega järgmist...
Iseloomu venitust näiteks, kui peaksite seda vajama.
See kõik kõlab väga toredana,
aga reaalsed olukorrad on need, kus need asjad tegelikult käiku lasta.
See pidi toimima Jeesuse jaoks Ketsemani aias,
kui kõik Ta jüngrid magama jäid.
See pidi toimima Jeesuse jaoks siis,
kui hingevaenlane Ta kõrbes 40 päeva proovile pani.
Saatan ütles Jeesusele ja Jeesus ütles Saatanale.
Saatan kõnetas Jeesust ja Jeesus rääkis talle vastu.
Sa pead ka õppima, kuidas rääkida Saatanale vastu.
Ära lase vaid Saatanal seletada, viies sind masendusse.
"Oo, ma olen masendunud.
Saatan ütleb, et olen, nii et ma siis olen."
Saatan ütleb, et mu lapsed sattuvad raskustesse,
nii et mu lapsed sattuvad raskustesse.
Me peame õppima, kelle suuvoodriteks tegelikult olla.
Kas Jumala suuvoodriteks,
või hingevaenlase suuvoodriteks?
Nii et peame lahti saama kõigest sellest nurisemisest,
virisemisest ja süüdistamisest.
Järgmine asi, ilma milleta oleks parem,
on tagarääkimine, hukkamõistmine, kriitika ja teiste saladuste jagamine.
Wau!
Peame õppima, kuidas katta inimeste vigu,
mitte paljastada neid.
"Sa ei kujuta ettegi, mida ta tegi!"
"Sa ei kujuta ettegi, keda ma nägin selle ja tollega midagi tegemas!"
Miks küll taolised asjad meile nii palju korda lähevad?
See on täiega lihalik käitumine.
Tahame nii kangesti rääkida ja olla need, kes midagi teavad.
Tahame olla kõigega kursis ja muudkui vadrata.
Tead, mis? Su elu suurim segadus võib saada alguse sellest,
kui räägid asjadest, millest sa rääkima ei peaks.
Öeldes inimeste kohta asju, mida ei peaks ütlema.
See tuleb ringiga tagasi ja põhjustab tohutuid probleeme.
Oled sa kunagi jaganud kellegi saladust
ja see keegi on saanud teada, et seda tegid.
Pole just kõige mugavam või mis?
Matteuse 7:1-8
Piiblis on palju selleteemalisi kirjakohti.
Ja need pole mitte minu, vaid Jumala mõtted.
"Ärge mõistke kohut, et teie üle ei mõistetaks kohut,
sest mis kohtuga teie kohut mõistate, sellega mõistetakse kohut teiegi üle."
Rääkisin kõigest paar nädalat tagasi armulikkuse anni arendamisest endas.
"...ja mis mõõduga teie mõõdate, sellega mõõdetakse ka teile!"
Pea iga rida neis salmides kannab juba omaette sõnumit.
Ära mõista hukka!
Nii nagu mõistad teisi hukka, mõistetakse sindki hukka.
Nii armuline, kui oled teiste suhtes, nii palju armulikkust saad ka kogema.
"Aga miks sa näed pindu oma venna silmas,
palki iseenese silmas aga ei märka?"
Miks püüad ligimese silmast hambaorki välja kiskuda,
kui su oma silmas laiutab terve suur telefonipost.
Jeesus ütles: "Las see, kes on teie seast patuta,
visata esimene kivi."
Ainus õigus, mis meil üldse võiks olla kellegi teise üle kohut mõista...
Ma ei räägi siinkohal patu üle kohtumõistmisest.
Me peame teadma, mis patt on
ja me peame olema ka võimelised selle üle kohut mõistma.
Kuid, me ei tohi mõista hukka patuseid.
Seal on vahe sees.
"Oo, ma ei teeks seda kunagi!"
Ära sa räägi midagi!
Ma oleks sinu asemel selles osas ettevaatlik.
Olen ise nii öelnud ja pidanud pärast oma sõnu sööma.
Kui paljud mõistavad, millest ma räägin?
Ma ei räägi sellest,
et me ei võiks jumalakartlikul moel teatud teemadega tegeleda;
me ei pea patu osas silma kinni pigistama
või tegema nägu nagu keegi poleks midagi teinud.
Kuid me ei tohiks omada vihkavat suhtumist inimeste suhtes.
Usun, et kohtumõistmine, millest siin räägitakse,
puudutab teatud suhtumist inimeste suhtes stiilis:
"Kuidas sa küll niiviisi võisid?"
"Uskumatu, et sa midagi sellist võisid teha!"
Jah, me teame, mida keegi tegi,
kuid vaid Jumal teab, miks ta seda tegi.
On inimesi, kes on nii kõvasti haiget saanud,
et meil pole aimugi,
miks nad käituvad nii nagu nad käituvad.
Enamus inimesi pole lihtsalt õelad ja nõmedad,
püüdes teistele halba teha.
Nende elus on juhtunud midagi, mis neile endiselt haiget teeb,
või siis nende elus on toimumas midagi,
mis neile haiget teeb.
Kusagil nende elus on millestki puudu
ja nad käituvad valesti, et seda kompenseerida.
Et maandada mõnda pinget elus või täita mõnda tühimikku.
Kuid nad valivad selleks kõigeks vale asja ja viisi.
Kuid tänu Jumala armule võivad nad siiski tõusta.
Nii et me võime öelda:
"See vend rikkus abielu ja see on vale,
kuid ma palvetan ta eest."
Aamen?
"Sa silmakirjatseja, tõmba esmalt palk oma silmast välja,
ja siis sa näed pindu oma venna silmast välja tõmmata!
Ärge andke seda, mis on püha, koertele,
ja ärge heitke oma pärleid sigade ette" usun, et need on kurjad vaimud,
"...et nad neid ei tallaks oma jalgadega
ega pöörduks tagasi ja teid lõhki ei kisuks!"
Kui me ei armasta inimesi, avame me Saatanale ukse oma ellu.
Kuid mulle meeldib järgnev:
"Paluge, ja teile antakse,
otsige, ja te leiate,
koputage, ja teile avatakse."
Nii et Jeesus liigub selle juurest,
kuidas teisi mitte kritiseerida ja hukka mõista,
palvetamise juurde.
Nii et me ei saa neid kuidagi võtta kui kahte eraldiseisvat teemat.
Ta ütleb siin: "Ma tahan, et paluksite, kuni keegi avab.
Tahan, et otsiksite, kuni leiate.
Ärge lakake palvetamast, sest palju head on ootel.
Kuid samas olge hoolsad selles osas, kuidas inimestega ümber käite.
Valvake oma suhtumisi inimeste suhtes.
Ärgu olgu teis kriitilist, silmakirjalikku ja hukkamõistvat vaimu
inimeste suhtes.
Ole rohkem armulisem.
Jumal saab vastata me palvetele palju kiiremini,
kui oleme kriitika ja hukkamõistu asemel
hoopis armulised.
Maailmas on palju inimesi, kes on omadega kaotsi läinud,
kes tunnevad end nähtamatuna,
kel pole vähimatki aimu sellest, mis on õige või vale
ja kes vajavad eestpalveid oluliselt rohkem,
kui kriitikat ja hukkamõistu.
Piiblis on teisigi kirjakohti,
mis räägivad teiste mitte hukkamõistmisest,
kuid ma pean siinkohal edasi minema.
Kolmas mõte:
ära jaga oma arvamust, kui seda ei küsita või ei soovita.
Ma panin sellega puusse täna õhtul, kui siia tulime.
Kuidas oleks, kui annaksin teile piiblisalmi,
mis ütleb: "Tegele oma asjadega!"
Tahate kuulda sellest?
Hää küll! Mul on see olemas.
1 Tessalooniklastele 4:9
"Aga vennaarmastusest ei ole vaja teile kirjutada,
sest Jumal on teid endid õpetanud armastama üksteist,
ja seda teie osutategi kõigile vendadele terves Makedoonias
Meie aga manitseme teid, vennad, et te veelgi edeneksite.
Ja arvake auks elada vaikselt,
ajada oma asju
ning teha tööd oma kätega, nagu meie teid oleme käskinud."
Ehk siis, hoia end käigus ja tee tublisti tööd,
aja oma asja ja hoia suu kinni.
Aamen?
Enamus meist räägib eeldavasti rohkem
kui teeb mõnda muud tegevust.
Kuid meil ei pruugi olla aimugi, kui olulised me sõnad on.
Me võime ju nuriseda, viriseda ja vinguda,
kuid see tekitab vaid halba tunnet
nii meid ümbritsevates inimestes kui meis endis,
avades ühtlasi ukse Saatanale tegutsema me eludes.
Või, me võime avada oma suu ja olla tänulikud,
sest asju, mille eest tänulik olla, on nii palju!
Usun, et see on see, mis vabastab Jumala väe me eludes.
Sa kasutad oma suud nii või teisiti.
Kasuta siis seda juba selleks, et tuua kasu iseendale
ja ka teistele sinu ümber.
Täna pakun sulle uhkusega päevasõnade raamatut:
"Tänulikkuses peituv vägi".
Jumal pani mu südamele kirjutada raamatu,
mis hoiaks läbi kogu aasta tänutunde alal nende südameis.
Sa võid nüüd mõelda,
et sul pole nii palju asju, mille eest aasta otsa tänulik olla.
Kuid me juhime sind selles läbi nende päevasõnade
ja sa saad olema hämmingus,
kui paljude asjade eest sul on tänulik olla,
kui sa vaid tõesti mõtleks pisut järele.
Kuidas oleks, kui muudaksid järgneva aasta
tänulikkuse aastaks?
Tulen hetkel pärast veel ühe olulise sõnumiga tagasi.
See on üks elu esimesi õppetunde. - Tänan!
Kuid kui see üks lihtne sõna saab osaks su eluviisist,
peegeldades tänulikku suhtumist,
muutub kõige tavalisemgi asi imeliseks.
Täna pakume sulle Joyce'i uusimat päevasõnade kogumikku:
"Tänulikkuses peituv vägi".
Tellimiseks kasuta ekraanil olevat infot.
Oleme ikka rääkinud sellest,
kuidas saada meie teenistuse partneriks.
Võid seda kuuldes kohe mõelda,
et see tähendab mingit sinu osa meie heaks.
Tegelikkuses aga on partnerlus kui kahesuunaline tänav.
Me teeme asju koos.
Me teeme ka midagi sinu heaks ja sina omakorda midagi meie heaks.
Las ma lugeda sulle Kee mõtteid New Yorgist:
"Kirjutan sisuliselt selleks, et öelda: "Aitäh!"
Kui mõtlen partnerluses peituvale väele
ja kõigile sellega kaasas käivatele hüvedele,
pole kahtlustki, et elus kogetud õnnistused
ja Jumala ligiolu kõige raskematel aegadel,
on olnud tänu teie palvetele ja armastusele,
ning sellele, et olete seisnud mu kõrval
selles partnerlussuhtes."
Me palvetame regulaarselt kõigi oma partnerite eest.
Tegin seda tänagi hommikul
ja ma teen seda ka oma isiklikel palveaegadel.
Meie teenistus kannab igapäevaselt me partnereid palves.
Seetõttu ka, kui oled me partner, katame palvega kogu su elu
ja ma usun siiralt, et see on üks väärtuslikumaid asju,
mida keegi sulle eales anda saab.
Kuid ajal, mil meie palume sinu eest, palume meie sul paluda ka meie eest.
Kui sa aga pole veel me partner, tahame sind kutsuda selleks.
Usun, et see saab olema sulle suureks kasuks.
Palume sul vaid toetada meid rahaliselt
korra nädalas, kuus, kvartalis või mõned korrad aastas.
Kuidas iganes sulle sobib.
Tee seda palvemeeles ja eesmärgistatult,
uskudes, et külvad millessegi, mis muudab midagi üle maailma.
Kui annad, võid olla alati kindel, et Jumal annab sulle tagasi,
tehes seda kümneid kordi rohkem ja tehes seda rõõmuga.
Täpsema info saamiseks külasta me kodulehekülge.
Ole õnnistatud ja aitäh sulle!
TÄNU AASTA
Olen tänulik teise võimaluse eest elada.
Tõsiselt.
Kui mõelda sellele, et oleksin peaaegu surma saanud,
siis see "peaaegu" tuletab meelde,
et kaotasin peaaegu võimaluse öelda oma pojale: "Armastan sind!",
või võimaluse õpetada teda rattaga sõitma.
Ma peaaegu kaotasin võimaluse öelda Jumalale: "Andesta mulle,
et olen nii paljudes asjades Su vastu eksinud.
Ja ometi olid Sa alati olemas ning kaitsesid mind,
kuigi ma polnud väärt mingit kaitset."
Olen tõesti igavesti tänulik!
Tõlge: AnneLy Raukas
Nähtud saade valmis tänu J.Meyeri teenistuspartnerite toele